ai4bharat/Pralekha huggingface dataset:
شمال مشرقی ریاستوں کی ترقی کی وزارت
دلّی اور بنگلورو میں شمال مشرقی طلباء کے ہوسٹلوں کا قیام : دیگر شہروں میں بھی قیام کے لئے منصوبہ بندی
نئی دلّی ، 08 جنوری ؍ شمال مشرقی خطے کے طلباء کی رہائش کے لئے دلّی اور بنگلورو میں ہوسٹل قائم کئے جا رہے ہیں اور بھارت کے دیگر شہرو ں میں بھی قائم کئے جانے کا منصوبہ ہے ، جہاں کہ شمال مشرقی خطے کے طلباء بڑی تعداد میں اعلیٰ تعلیم کے حصول کے لئے رہائش پذیر ہیں ۔
شمال مشرقی خطے کی ترقی کے وزیر مملکت  ، وزیر اعظم کے دفتر میں وزیر مملکت ، عوامی شکایات ، عملہ ، پنشن ، ایٹمی توانائی اور خلاء کے وزیر مملکت ڈاکٹر جتندر سنگھ نے دلّی اور دیگر شہروں کے لئے شمال مشرقی طلباء کے سالانہ دورے ’’ اسٹوڈنٹس ایکسپیرینس ان انٹر اسٹیٹ لیونگ ‘‘  کے تحت ایک اجتماع سے خطاب کرتے ہوئے اس امر کا انکشاف کیا ۔ انہوں نے کہا کہ وزیر اعظم جناب نریندر مودی کی قیادت میں گزشتہ پانچ برسوں کے دوران حاصل کردہ کامیابیوں میں سے ایک اہم کامیابی ملک کے دیگر حصوں میں شمال مشرقی خطے کے طلباء کے لئے ہوسٹلوں کے ذریعہ موثر لاگت پر رہائش فراہم کرانا ہے ۔ انہوں نے مزید مطلع کیا کہ شمال مشرق کی طالبات کے لئے بنگلور یونیورسٹی کے کیمپس میں ایک ہوسٹل کی تعمیر مکمل ہو چکی ہے اور وہ افتتاح کے لئے تیارہے ۔ اسی طرح جواہر لعل نہرو یونیورسٹی  کے کیمپس میں شمال مشرق کے طلباء کے لئے ایک ہوسٹل زیر تعمیر ہے ، جہاں بڑی تعداد میں نو جوان اعلیٰ تعلیم حاصل کر رہے ہیں ۔
ڈاکٹر جتندر سنگھ نے یہ انکشاف بھی کیا کہ دلّی یونیورسٹی میں زیر تعلیم شمال مشرق کے طلباء کے لئے روہنی ، دلّی میں ایک ہوسٹل کی تعمیر کے لئے ایک قطعہ آراضی ایکوائر کیا جا رہا ہے ، جبکہ دوارکا ، نئی دلّی میں اسٹیٹ آف دی آرٹ نارتھ ایسٹ کنونشن سینٹر کی تعمیر کے لئے زمین حاصل کی جا چکی ہے ۔
ڈاکٹر جتندر سنگھ نے شمال مشرق کے نوجوانوں کی ان کی خواہشات پر مبذول توجہ کی ستائش کی اور وزیر اعظم جناب نریندر مودی کی قیادت میں شمال مشرقی خطے میں اسٹارٹ اپ انڈیا اور اسٹینڈ اپ انڈیا پروگراموں پر عمل در آمد کا تذکرہ کیا اور کہا کہ ڈونیئر کی وزارت خطے میں اسٹارٹ اپ کے خواہش مند نو جوان صنعت کاروں کے لئے ’’ وینچر فنڈ ‘‘ مہیا کرائے گی ۔ انہوں نے کہا کہ اس کا رد عمل کافی حوصلہ افزا ہے اور آنے والے سال میں شمال مشرق ملک بھر کے نو جوان اسٹارٹ اپ کے خواہش مند نوجوانوں کے لئے ایک مقبول مقام بن جائے گا ۔
ڈاکٹر جتندر سنگھ نے خطے میں نوجوانوں کے لئے روزگار کے مواقع پیدا کرنے والی دیگر حالیہ پہل قدمیوں کا بھی ذکر کیا ۔ انہوں نے نارتھ ایسٹ رورل لیولی ہڈ پر وگرام اور ’’ ہوم ٹور ازم ‘‘ کو فروغ دینے کا خاص طور پر ذکر کیا جو کہ خاص طور پر میگھالیہ ا ور سکم کی ریاستوں میں گزر بسر کرنے کا ایک اہم وسیلہ اور پیسہ کمانے کا ذریعہ بن گیا ہے ۔
۔ ۔ ۔ ۔ ۔ ۔
(U . 158
وزیراعظم کا دفتر
وزیراعظم نے ہنومان جینتی کے مبارک موقع پر عوام کو مبارکباد پیش کی
وزیراعظم جناب نریندر مودی نے ہنومان جینتی کے مبارک موقع پر عوام کو مبارکباد پیش کی ہے۔
اپنے ٹوئیٹ پیغام میں جناب مودی نے کہا کہ ‘‘ ہنومان جینتی کا یہ مبارک موقع ، بھگوان ہنومان کی رحم دلی اور خود سپردگی کو یاد کرنے کا دن ہے۔ میری خواہش ہے کہ کورونا کے خلاف جاری لڑائی میں ان کا آشیرواد ہمیں مسلسل حاصل رہے۔ ساتھ ہی ان کی زندگی اور آدرشوں سے ہم سب کو ہمیشہ تحریک ملتی رہے۔ ’’
وزارت دفاع
وزارت دفاع نے بیرون ملک سے خریداری میں مالی خدمات فراہم کرنے کے لئے تین پرائیویٹ سیکٹر کے بینکوں کو منظوری عطا کی
مالیاتی خدمات کے محکموں کے ذریعہ پرائیویٹ سیکٹر کے بینکوں کو سرکاری بزنس کے لئے مزید راہیں کھولنے کے نقطہ نظر سے وزارت دفاع نے پرائیویٹ سیکٹر کے تین بینکوں یعنی ایچ ڈی ایف سی بینک لمیٹیڈ، آئی سی آئی سی آئی بینک اور ایکسس بینک کو وزارت کے ذریعہ بیرون ملک سے خریداری کے لئے لیٹر آف کریڈٹ اور ڈائریکٹ بینک ٹرانسفر بزنس فراہم کرنے کی اجازت دی ہے۔ اس سلسلے میں وزارت دفاع کی طرف سے پی سی ڈی اے، نئی دہلی نے حال ہی میں ان تینوں بینکوں میں سے ہر ایک کے ساتھ مفاہمت نامہ پر دستخط کئے ہیں۔
ابھی تک پبلک سیکٹر کے صرف مجاز بینکوں کو وزارت دفاع کو یہ خدمات فراہم کرنے کے لئے استعمال کیا جاتا تھا، لیکن اِس مفاہمت نامہ پر دستخط ہوجانے کے بعد پہلی بار اب اِن تین پرائیویٹ بینکوں کو بھی وزارت دفاع کی خاطر بیرون ملک سے خریداری کرنے میں مالی خدمات فراہم کرنے کی اجازت دی گئی ہے۔
منتخب بینکوں کو 2000 کروڑ روپے کے ایل سی بزنس کی اجازت دی جاسکتی ہے، ان میں سے ہر ایک کو تسلسل کی بنیاد پر ایک سال تک کے لئے کیپٹل اور ریونیو دونوں ہی طرف سے ۔ ان بینکوں کی کارکردگی کی مسلسل نگرانی کی جائے گی، تاکہ ضرورت پڑنے پر آگے کی ضروری کارروائی کی جاسکے۔
صحت اور خاندانی بہبود کی وزارت
کووڈ-19 کی تازہ ترین صورتحال
ملک گیر ٹیکہ کاری مہم کے تحت اب تک 87.66 کروڑ ویکسین خوراک دی جاچکی ہیں۔
ہندوستان میں اس وقت یومیہ 20000 سے کم نئے مریض سامنے آرہے ہیں۔گزشتہ 24 گھنٹوں کے دوران 18,870نئے معاملے سامنے آئے ہیں۔
زیرعلاج مریضوں کی تعداد کل معاملات کے1 فیصد سے بھی کم ہے،سردست یہ شرح 0.84 فیصد ہے جو مارچ 2020 سے اب تک کی کم ترین شرح ہے۔
ہندوستان میں زیر علاج مریضوں کی تعداد اس وقت 2,82,520فیصد ہے۔ جو 194 دنوں میں سب سے کم ہے۔
سردست صحت یابی کی شرح 97.83 فیصد ہے جو مارچ 2020 کے بعد سے سب سے زیادہ ہے۔
گزشتہ 24 گھنٹوں کے دوران 28,178 مریض شفایاب ہوئے ہیں۔ جس سے شفایابی کی مجموعی تعداد بڑھ کر 3,29,86,180ہوگئی ہے۔
جانچ کے بعد متاثر پائے جانے والے مریضوں کی ہفتے وار شرح  فیصد ہے، جو گزشتہ 96 دنوں میں 3 فیصد سے بھی کم ہے۔
پچھلے 30دنوں میں متاثرہ معاملات کی یومیہ شرح  فیصد درج ہورہی ہے ، جو 3 فیصد سے بھی کم ہے۔
اب تک کل 56.74کروڑ ٹیسٹ کئے جاچکے ہیں۔
امور داخلہ کی وزارت
گردابی طوفانوں کے سبب فصلوں کو پہنچا نقصان
نئی دہلی، 11/اگست 2020 ۔ آفات بندوبست کی بنیادی ذمے داری ریاستی حکومتوں کی ہے۔ ریاستی حکومتیں گردابی طوفان سمیت قدرتی آفات کی صورت میں ہوئے نقصانات کا جائزہ لیتی ہیں اور ریاستی آفات بندوبست فنڈ  سے مالی مدد دستیاب کراتی ہے۔ اضافی مالی امداد مقررہ طریقہ کار کے مطابق قومی آفات بندوبست فنڈ  کے ذریعے دستیاب کرائی جاتی ہے، جس میں بین وزارتی مرکزی ٹیم  کے دورے پر مبنی ایک جائزہ شامل ہے۔
مرکزی حکومت نے گردابی طوفان تاؤتے اور یاس کے معاملے میں ریاستی حکومتوں سے میمورنڈم ملنے سے پہلے ہی بین وزارتی مرکزی ٹیموں  کی تشکیل کردی تھی، جس نے گجرات، مہاراشٹر، گوا، کرناٹک، اوڈیشہ، مغربی بنگال اور دمن و دیو کے گردابی طوفان سے متاثرہ علاقوں کا دورہ کیا، تاکہ ان گردابی طوفانوں کے سبب ہوئے نقصانات کا موقع پر جائزہ لیا جاسکے۔ کرناٹک اور اوڈیشہ سے متعلق آئی ایم سی ٹی کی رپورٹ مل گئی ہے۔ آئی ایم سی ٹی کی رپورٹوں کو مقررہ طریقہ کار کے مطابق غور و فکر کے لئے قومی ایگزیکٹیو کمیٹی کی ذہلی کمیٹی اور اعلیٰ سطحی کمیٹی کے سامنے رکھا گیا ہے۔
تاؤتے اور یاس گردابی طوفانوں سے متاثرہ ریاستی حکومتوں کے متاثرہ لوگوں کی مدد کے لئے مرکزی حکومت نے گجرات کے لئے 1000 کروڑ روپئے، اوڈیشہ کے لئے 500 کروڑ روپئے، مغربی بنگال کے لئے 300 کروڑ روپئے اور جھارکھنڈ کے لئے 200 کروڑ روپئے این ڈی آر ایف سے پیشگی طور پر بطور اضافی مالی مدد کے جاری کئے ہیں، تاکہ تاؤتے اور یاس گردابی طوفانوں کے سبب ضروری ہوئی راحت رسانی کے کاموں کو انجام دیا جاسکے۔ اس کے علاوہ مرکزی حکومت نے 2021-22 کے لئے ایس ڈی آر ایف کے مرکزی حصے کی پہلی قسط جاری کردی ہے، جو کہ 8873.60 کروڑ پر مشتمل ہے۔ یہ رقم گردابی طوفان سے متاثرہ ریاستوں سمیت سبھی ریاستوں کو پیشگی طور پر 29 اپریل 2021 کو جاری کی گئی۔
گردابی طوفان سمیت قدرتی آفات کے مؤثر بندوبست کے لئے مناسب تیاری اور فوری اقدامات کرنے کی خاطر ملک میں قومی، ریاستی اور اضلاع کی سطح پر ایک منظم ادارہ جاتی میکانزم موجود ہے۔ مرکزی حکومت نے پیشگی انتباہ کا ایک مضبوط نظام قائم کیا ہے اور موسم کی درست پیش گوئی کے معاملے میں قابل ذکر بہتری لائی ہے۔لوگوں کے درمیان بیداری پیدا کرنے کے لئے موک ایکسرسائز اور کمیونٹی بیداری پروگراموں کا انعقاد کیا جاتا رہتا ہے۔
مزید برآں نیشنل سائیکلون رسک میٹیگیشن پروجیکٹ  8 ساحلی ریاستوں کا احاطہ کرتا ہے، تاکہ ساحلی برادری جو کہ عام طور پر غریب ہے اور متعدد قسم کی آفات کے زد میں رہتی ہے، کی دشواریوں کو کم سے کم کیا جاسکے۔ اس پروجیکٹ کے تحت قائم کئے گئے کثیر مقصدی سائیکلون شیلٹرس اور پیشگی انتباہی نظام گردابی طوفانوں کے دوران انتہائی مددگار ثابت ہوئے ہیں۔
مرکز اور ریاستی حکومتوں کے ذریعے کئے گئے اقدامات سے آفات بندوبست کے طور طریقوں، تیاریوں، انسدادی اقدامات اور بندوبست سے متعلق میکانزم میں قابل ذکر بہتری آئی ہے، جس کا نتیجہ ملک میں گردابی طوفانوں سمیت قدرتی آفات کے دوران یعنی نقصانات میں قابل ذکر کمی کی شکل میں برآمد ہوا ہے۔ مزید برآں آفات بندوبست کے نظام کو مضبوط کرنا ایک مسلسل جاری رہنے والا اور حکمرانی کے نظام کو بہتر بنانے کے لئے کام کرتے رہنے والا عمل ہے۔
یہ بات امور داخلہ کے وزیر مملکت جناب نتیانند رائے نے آج راجیہ سبھا میں ایک سوال کے تحریری جواب میں بتائی۔
بہت چھوٹی، چھوٹی اور درمیانی صنعتوں کی وزارت
ایم ایس ایم ای انٹرپرائزز کے لیے اوپر ی تبدیلی کی تاریخ سے تین سال کی مدت کے لئے دوبارہ درجہ بندی سے پہلے کی کیٹگری کے سبھی غیر ٹیکس فوائد کو برقرار رکھنے کے لئے نوٹیفکیشن جاری
ایم ایس ایم ای کی وزارت نے ایس او 4926 مورخہ 18.10.2022 کےذریعہ نوٹیفائی کیا ہے کہ پلانٹ اور مشینری یا ٹرن اوور یا دونوں میں اورنتیجے کے طور پر ری کلاسیفکیشن میں سرمایہ کاری کی شرائط میں اوپری تبدیلی کے معاملے میں ایک انٹر پرائز اس کیٹگری کے سبھی غیر –ٹیکس فوائد کو حاصل کرنا جاری رکھے گا ، جس میں وہ از سر نو درجہ بندی سے پہلے تھا ۔یہ اوپری تبدیلی کی تاریخ سے تین سال کی مدت کےلئے ۔
یہ فیصلہ ایم ایس ایم ای کے فریقوں کے ساتھ غور و خوض کرنے کے بعد کیا گیا ہے اور یہ آتم نربھر بھارت ابھیان کے عین مطابق ہے۔بھارت سرکار کی ایم ایس ایم ای وزارت نے ان رجسٹرڈ ایم ایس ایم ای کو ان کی کیٹگری میں اوپری اضافے اور نتیجے کے طور پر ری کلاسیفکیشن کے معاملے میں ایک سال کی جگہ تین سال کے لئے غیر-ٹیکس فوائد کے حصول کی اجازت دی ہے۔غیر –ٹیکس فوائد میں سرکاری خرید کی پالیسی اور تاخیر سے ادائیگی سمیت سرکارکی مختلف اسکیموں کے فوائد شامل ہیں۔
عملے، عوامی شکایات اور پنشن کی وزارت
حکومت نے آج کہا کہ مرکزی حکومت کے ملازمین کی ریٹائرمنٹ کی عمر میں تبدیلی کی کوئی تجویز زیر غور نہیں ہے
مرکزی وزیر ڈاکٹر جتیندر سنگھ نے بتایا کہ رواں سال سمیت گزشتہ تین سالوں  کے دوران 122 افسران کو ضابطہ 56 کے تحت لازمی ریٹائرمنٹ دی گئی ہے
حکومت نے آج کہا کہ مرکزی حکومت کے ملازمین کی ریٹائرمنٹ کی عمر میں تبدیلی کی کوئی تجویز زیر غور نہیں ہے۔
لوک سبھا میں ایک تحریری سوال کا جواب دیتے ہوئے، سائنس و ٹیکنالوجی کے مرکزی وزیر مملکت ؛ وزیر اعظم کے دفتر، عملہ، عوامی شکایات، پنشن، جوہری توانائی اور خلاء کے وزیر مملکت ڈاکٹر جتیندر سنگھ نے بتایا کہ رواں سال سمیت گزشتہ تین سالوں  کے دوران 122 افسران کو ضابطہ 56 کے تحت لازمی ریٹائرمنٹ دی گئی ہے۔
ڈاکٹر جتیندر سنگھ نے مختلف وزارتوں/محکموں/کیڈر کنٹرولنگ اتھارٹیز  کے ذریعہ فراہم کردہ پروبٹی پورٹل پر  دستیاب تازہ ترین معلومات/ڈیٹا کے مطابق تفصیلات بتائیں، افسران کے خلاف بنیادی ضابطہ - 56 / اسی طرح کی دفعات لگائی گئی ہیں۔
وزیر موصوف نے کہا، ایف آر 56 /اسی طرح کی دفعات کے تحت نظرثانی کے عمل کا مقصد کارکردگی کو بہتر کرنا اور انتظامی مشینری کو مضبوط بنانا ہے۔ حکومت ڈیجیٹائزیشن پر زیادہ زور دینے، ای-آفس کے بہتر استعمال، قواعد کو آسان بنانے، وقتاً فوقتاً کیڈر کی تنظیم نو اور انتظامیہ کو مضبوط بنانے اور نظم و نسق میں کام کی مجموعی کارکردگی کو بہتر بنانے کے لیے بے کار قوانین کے خاتمے کے لیے مسلسل کوششیں کر رہی ہے۔
-----------------------
ش ح۔ق ت۔ ع ن
U NO: 8156
(Visitor Counter : 50
کارپوریٹ امور کی وزارتت
آئی بی بی آئی نے 317 کمپنیوں کے حل کے منصوبوں کو منظوری دی ؛ 1126 کمپنیوں کو فروخت کیا جائےگا
نئی دلّی ، 08 مارچ / دیوالیہ پن اور دیوالیہ ہونے سے متعلق بھارتی بورڈ  کے ذریعے فراہم کردہ معلومات کے مطابق ، جو ریگو لیٹر ہے ، 31 دسمبر ، 2020 ء تک 317 معاملات میں حل کے منصوبوں کو منظوری دے دی گئی ہے اور 1126 معاملات میں فروخت کرنے کا حکم دے دیا گیا ہے ۔
یہ بات آج خزانے اور کارپوریٹ امور کے مرکزی وزیر مملکت جناب انوراگ سنگھ ٹھاکر نے لوک سبھا میں ایک سوال کے تحریری جواب میں بتائی ۔
وزیر موصوف نے مزید تفصیل فراہم کرتے ہوئے کہا کہ آئی بی بی آئی کے ذریعے فراہم کردہ معلومات کے مطابق 31 دسمبر ، 2020 ء تک 317 معاملات میں منظور شدہ حل کے منصوبوں سے قرض فراہم کرنے والوں کے لئے حاصل کی جانے والی رقم 2.01 لاکھ کروڑ روپئے ہے، جو کل دعووں  کا 39.37 فی صد ہے ۔
۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔۔۔ ۔۔۔۔۔۔۔۔
U. No. 2280
(Visitor Counter : 98
صحت اور خاندانی بہبود کی وزارت
کووڈ-19 اپ ڈیٹ
ملک گیر ٹیکہ کاری مہم کے تحت اب تک 196.14 کروڑ ٹیکے لگائے جاچکے ہیں
سردست بھارت میں زیر علاج مریضوں کی تعداد 72,474 ہے
زیر علاج مریضوں کی شرح فی الحال 0.17 فیصد ہے
شفایابی کی شرح فی الحال98.62 فیصد ہے
گذشتہ 24 گھنٹوں کے دوران 8,518 مریض رو بہ صحت ہوئے ہیں،شفایاب ہونے والے مریضوں کی کل تعداد بڑھ کر 4,26,99,363
ہوگئی ہے
گزشتہ 24 گھنٹے میں 12,899 نئے معاملے درج کئے گئے ہیں
متاثرہ مریضوں کی یومیہ شرح  ہے
اسی طرح متاثرہ مریضوں کی ہفتہ واری شرح ہے
مجموعی طور پر اب تک 85.78 کروڑ ٹیسٹ کئے جاچکے ہیں؛ گذشتہ 24 گھنٹوں میں 4,46,387 ٹیسٹ کئے گئے
وزارت خزانہ
مالی سال 2020-21 کے لئےبھارت سرکار کے حسابات کا نومبر 2020 تک کا ماہانہ جائزہ
نئی دہلی،31/ دسمبر ،بھارت سرکار کے حسابات کا نومبر 2020 تک کا ماہانہ جائزہ جوڑ دیا گیا ہے اور اس سے متعلق رپورٹیں شائع ہوگئی ہیں۔ اس کی خصوصیات مندرجہ ذیل ہیں:
بھارت سرکار نے نومبر2020 تک 830851 کروڑ روپئے وصول کئے ہیں  اس میں 688430 کروڑ روپئے ٹیکس مالیے ، 124280 کروڑ روپئے غیر ٹیکس مالیے اور 18141 کروڑ روپئے ناٹ ڈیٹ کیپٹل رسید کے طورپر ہیں۔ ناٹ ڈیٹ کیپٹل رسید قرضوں کی وصولیابی اور سرکاری شیئرز بیچنے  پر مشتمل ہیں۔
بھارت سرکار نے نومبر 2020 تک ریاستی حکومتوں کو ٹیکسوں میں ان کے حصے کے طور پر 334407 کروڑ روپئے منتقل کئے ہیں۔
بھارت سرکار کا کل خرچ 1906358 کروڑ روپئے ہے ، اس میں سے 1665200 کروڑ روپئے ریوینیو اکاؤنٹ اور 241158 کروڑ روپئے کیپٹل اکاؤنٹ کے طور پر ہے۔ مالیے کے کل اخراجات میں سے 383425 کروڑ روپئے سود کی ادائیگی کے طور پر ، 202119 کروڑ روپئے بڑی سبسڈیز کے طور پر ہیں۔
وزیراعظم کا دفتر
وزیراعظم نے لوک سبھا کے اسپیکر جناب اوم برلا کو اسپیکر کے عہدے پر دو سال مکمل کرنے پر مبارکباد دی
نئی دہلی:19جون،2021۔وزیراعظم جناب نریندر مودی نے لوک سبھا کے اسپیکر جناب اوم برلا کو اسپیکر کے عہدے پر دو سال مکمل کرنے پر مبارکباد دی ہے۔اپنےسلسلہ وارٹوئٹس میں وزیراعظم نے کہا کہ:
’’گزشتہ دو برسوں میں جناب @ombirlakotaجی نے کئی ایسے متعدداقدامات کیے ہیں جس نے ہماری پارلیمانی جمہوریت کو مستحکم کیاہے اور پیداواریت میں اضافہ کیا ہے،جس کی وجہ سے بہت سےتاریخی اور عوام نوازقانون پاس ہونے کی راہ ہموار ہوئی۔ انہیں مبارکباد!
یہ بات قابل ذکرہے کہ جناب @ombirlakotaجی نے پہلی بار منتخب ہوئے اراکین پارلیمنٹ ،نوجوان اراکین پارلیمنٹ اور خواتین اراکین پارلیمنٹ کو ایوان میں بولنے کاموقع دینے پر خصوصی زور دیا ہے۔ انہوں نےمتعدد کمیٹیوں کو بھی استحکام بخشا، جن کاکردار ہماری جمہوریت میں بیحد اہم ہے‘‘۔
-----------------------
ش ح۔م ع۔ ع ن
U NO5662
(
صدر جمہوریہ کا سکریٹریٹ
صدر جمہوریہ کل تلنگانہ کے رنگا ریڈی ضلعے میں رام چندر مشن کے نئے گلوبل ہیڈ کوارٹرز کا افتتاح کریں گے
نئی دہلی، 02 فروری 2020 / صدر جمہوریہ ہند جناب رام ناتھ کووند کل 2 فروری 2020 کو رنگا ریڈی ضلعے میں شری رام چندر مشن کے نئے گلوبل ہیڈ کوارٹرز ‘کانہا شانتی ونم’ کا افتتاح کرنے کےلیے یکم فروری اور دو فروری 2020 کو تلنگانہ کا دورہ کریں گے۔
۔۔۔۔۔۔۔۔۔۔
م ن۔ ا گ ۔ م ت ح ۔
U- 495
(Visitor Counter : 49
بندرگاہوں، جہاز رانی اور آبی راستوں کی وزارت
مال بردار جہاز ایم وی ایس ایس ایل کولکاتہ کو بچانے کی کارروائیاں جس پر پچھلے مہینے آگ لگ گئی تھی جاری ہیں
نئی دہلی،16 جولائی 2018؍مال بردار جہاز ایم وی ایس ایس ایل کولکاتہ جس پر پچھلے مہینے آگ لگ گئی تھی اسے بچانے کی کارروائیاں دو سے چار میٹر تک کی لہروں کے درمیان خراب موسم میں بھی جاری ہے۔یہ جہاز پچھلے مہینے کی 13تاریخ سے سندر بن میں تقریباً 8بحری میل کے فاصلے پر کھڑا ہوا ہے۔اس جہاز کے مال برداری کے خانے میں ایک دھماکے کے نتیجے میں آگ لگ گئی تھی۔ ہندوستانی ساحلی محافظوں نے عملے کے سب کے سب 22 افراد کو بچا لیا تھا۔
جہاز رانی کا ڈائریکٹوریٹ جنرل اور اس کے ملحقہ شعبے یعنی مرکنٹائل میرین ڈپارٹمنٹ ، کولکاتہ، حکومت بنگال ، ہندوستانی ساحلی محافظ اور مختلف حکام جہاز کو بچانے کی کارروائیوں کا مسلسل جائزہ لے رہے ہیں۔ماحولیات کو بظاہر کچھ زیادہ نقصان نہیں پہنچا ہے، سوائے جہاز سے تیل کے معمولی اخراج سے جس پر قابو پانے کی کوشش کی جارہی ہے۔ ڈائریکٹوریٹ کی طرف سے تحقیقات کا سلسلہ بھی جاری ہے۔15 جون 2018ء کو حادثے کی شروعات سے ہی جہاز کو بچانے والی تنظیم میسرز ایس ایم آئی ٹی انٹرنیشنل سالویج موقع پر ہی موجود ہے۔جہاز کو بچانے اور اس میں سے تیل نکالنے کی کارروائیوں کے لئے دیگر جہازوں اور آلات وغیرہ کا استعمال کیا جارہا ہے۔مقامی حکام کے ساتھ تال میل کا مشورہ دینے کے لئے انٹرنیشنل ٹینکر اونرز پولیوشن فیڈریشنسے کام لیا جارہا ہے، جو کہ کثافت کی روک تھام سے متعلق ایک سرکردہ کمپنی ہے۔صنعت کے فنڈ سے چلنے والی دنیا کی سب سے بڑی ایجنسی آئل اسپل ریسپانس لمٹیڈموقع پر موجود ہے، تاکہ اگر تیل کے ذریعے کثافت پھیلتی ہے تو وہ احتیاطی اقدامات کرسکے۔
ڈائریکٹوریٹ کی درخواست پر ہندوستانی فضائیہ کے طیاروں پر آگ پر قابو پانے کے لئے پانی کا چھڑکاؤ کیا اور میسرز او این جی سی نے بچاؤ کارروائیوں میں مدد کے لئے اے ایچ ٹی ایس‘گریٹ شپ امریتا ’کی خدمات حاصل کی۔اتھلے پانی کی وجہ سے صرف مچھلیاں پکڑنے والے جہاز اور کشتیاں ہی جائے واقعہ تک جاسکتی ہیں۔جنوب مغربی مانسون کی وجہ سے خراب موسم ایک چیلنج بنا ہوا ہے۔اس لئے اتھلے پانی میں چلنے والے بجروں کو خاص طورپر سنگا پور اور متحدہ عرب امارات سے بلایا گیا ہے، جن کے جلد پہنچنے کی توقع ہے۔
جہازوں کی صفائی سے متعلق تنظیم لا فلوچ ڈیپولوشن کی ایک ٹیم بھی سندر بن کے نزدیک پہنچ گئی ہے۔خراب موسم کے باوجود ایس ایم آئی ٹی کی غوطہ خوروں کی ایک ٹیم جہاز کے نیچے جاکر اس کی حالت کا اندازہ لگانے کی کوشش کر ے گی۔
م ن۔ج۔ن ع
U: 3629
(Visitor Counter : 35
آئی ایف ایس سی اتھارٹی
بین الاقوامی مالی خدمات کی مراکز اتھارٹی  نے مجوزہ آئی ایف ایس سی اے  ضابطوں 2021سے متعلق مشاورتی دستاویز پر آراء طلب کی ہیں
بین الاقوامی مالی خدما ت کی مراکز اتھارٹی ایک متحدہ ریگولیٹر یعنی انضباطی ادارے کے طورپر قائم کی گئی ہے تاکہ ہندوستان میں بین الاقوامی مالی خدمات مراکز میں مالی اداروں ، مالی خدمات ، مالی مصنوعات کو منضبط کرکے انہیں فروغ دیا جاسکے ۔
بیمہ کرنے کے سلسلے میں ثالثی کا کردار ادا کرنے والے افراد ایک مالی مارکیٹ کے لازمی ایکوسسٹم تیار کرنے کے لئے ایک بین الاقوامی مالی خدمات سینٹر کا سب سے اہم حصہ ہیں اور و ہ عالمی کلائنٹ یعنی گاہک کو بیمہ سے متعلق حل فراہم کررہے ہیں۔
اتھارٹی نے انشورنس بروکرز ، کارپوریٹ ایجنٹس، تھرڈ پارٹی ایڈ منسٹریٹر اور سروائورس اور لاس اسیسرز جیسے بیمہ کرنے کے لئےسلسلے میں ثالثی کا کردار ادا کرنے والے افراد یا ثالثی کا کردار کرنے والے افراد کی سرگرمیوں اور رجسٹریشن کے لئے انضباطی فریم ورک پر آئی ایف ایس سی اے  ضوابط اورقواعد 2021 کو پہلے ہی نوٹی فائڈ کردیا ہے ۔ آئی ایف ایس سی سے خردہ بیمہ کاروبار کے فروغ پر توجہ دیتے ہوئے اب اس نے یہ تجویز کیا ہے کہ انشورنس ویب ایگریگریٹرس کے رجسٹریشن اور کارروائیوں کے لئے انضباطی فریم ور ک کو استعمال کیا جاسکتا ہے ،جس سے آئی ایف ایس سی میں ان کے اندراج میں آسانی ہوسکے ۔
مسودے کے ضوابط کے ساتھ مشاورتی دستاویز آئی ایف ایس سی اے کی ویب سائٹ :
https://ifsca.gov.in/PublicConsultation پردستیاب ہے ۔ 20دسمبر 2021 کو یااس سے پہلے ضوابط کے مسودے پر عام لوگوں اور فریقوں سے تجاویز اور آراء طلب کی گئی ہیں۔
ماحولیات، جنگلات اور موسمیاتی تبدیلی کی وزارت
دہلی میں سبھی شناخت شدہ صنعتی اکائیوں کو شفاف ایندھن  فراہم کرایاگیا
نئی دہلی ،3فروری :قومی خطہ راجدھانی اور اس سے ملحقہ علاقوں کے لئے حال میں تشکیل دیئے گئے ہواکی اعلیٰ کوالٹی برقراررکھنے نظام سے کمیشن نے اپنی ترجیحات میں سے ایک ترجیح کے طورپردہلی میں صنعتی اکائیوں کو صاف ایندھن فراہم کرانے کا بیڑااٹھایاہے ۔
اس کے تحت پائپ کے ذریعہ قدرتی گیس  پہنچانے کے لئے دہلی کے 50صنعتی علاقوں میں پھیلی 1627صنعتی اکائیوں کی شناخت کی گئی تھی ۔ اس کے لئے گیل ، آئی جی ایل اوردہلی قومی خطہ راجدھانی کی ریاستی حکومت کے ساتھ وقفے وقفے سے جائزہ لیاگیاتھا۔
اب ان شناخت شدہ 1627صنعتی اکائیوں کے دروازوں تک پی این جی فراہم کرادی گئی ہے اور 1607صنعتی اکائیوں نے زیادہ کثافت پھیلانے والے روایتی ایندھنوں کی جگہ پی این جی نظام کا استعمال شروع کردیاہے ۔ ابھی بھی ایل پی جی پرچل رہی بقیہ 20صنعتی اکائیوں کے ذریعہ فروری ، 2021کےاواخرتک پی این جی کو اپنانے کا امکان ہے ۔
اس طرح دہلی کی سبھی صنعتی اکائیاں صاف ایندھنوں پرچل رہی ہیں ۔
امور صارفین، خوراک اور عوامی تقسیم کی وزارت
کابینہ نے تمام سرکاری اسکیموں میں مقوی چاول کی تقسیم کو منظوری دی
وزیراعظم نے یوم آزادی کی اپنی تقریر میں چاولوں کو مقوی بنانے کا اعلان کیاتھا
چاولوں کو مقوی بنانے کی پوری لاگت  حکومت ہند کے ذریعہ برداشت کی جائے گی
مقوی بنائے جانے سے ملک کے ہر غریب شخص کو تغذیہ حاصل ہوگا اور اس سے خواتین ، بچوں اور دودھ پلانے والی ماؤں کے لئے عبوری تغذیہ کی فراہمی اور تغذیہ کی کمی کو دور کرنے میں مدد ملے گی
ایف سی آئی اور ریاستی ایجنسیوں نے سپلائی اور تقسیم کےلئے پہلے ہی 88.65 ایل ایم ٹی مقوی چاول کی خریداری کرلی ہے
نئی دہلی،8 اپریل 2022/
وزیراعظم جناب نریندرمودی کی صدارت میں منعقد اقتصادی امور کی کابینہ کمیٹی نے نیشنل فوڈ سیکورٹی ایکٹ  ، بچوں کی ترقی کی مربوط خدمات  پردھان منتری پوشن شکتی نرمان -پی ایم پوشن  اور حکومت ہند کی دیگر فلاحی اسکیموں کے تحت مخصوص تقسیم عامہ کے نظام  میں سپلائی کے لئے تمام ریاستوں اور مرکز کے زیرا نتظام علاقوں میں 2024 تک مرحلہ وار تقسیم کرنے کے لئے مقوی چاولوں کی منظوری دے دی ہے۔
چاولوں کو مقوی بنانے کی پوری لاگت  جون 2024 تک اس کے مکمل نفاذ تک خوراک کی سبسڈی کے طور پر حکومت ہند کے ذریعہ برداشت کی جائے گی۔
اس پہل سے مکمل نفاذ کے لئے تین مرحلوں کی تجویز ہے:
پہلا مرحلہ: بھارت میں آئی سی ڈی ایس اور پی ایم پوشن کے تحت 22 مارچ تک پوری طرح نافذ کیا جائے گا۔
دوسرا مرحلہ: مذکورہ بالا مرحلہ ایک کے علاوہ تمام امنگوں والے اور ہائی برڈن والے اضلاع میں ٹی پی ڈی ایس اور او ڈبلیو ایس میں  مارچ 2023 تک نافذکیا جائے گا۔
تیسرا مرحلہ : مذکورہ بالا دوسرے مرحلے کے علاوہ ملک کے باقی بچے تمام اضلاع میں مارچ 2024 تک نافذ کیا جائے گا۔
اس اسکیم کو نافذ کرنے کی کوششوں کے طور پر خوراک اور تقسیم عامہ کا محکمہ تمام متعلقہ فریقوں کے پاس جیسے ریاستی /مرکز کے زیر انتظام علاقہ کی حکومت ، متعلقہ وزارتیں/محکمے، ترقیاتی ساجھے دار ، صنعتیں، تحقیقی ادارے وغیرہ کے ساتھ ایک ماحول تیار کرنے کے لئے سرگرمیوں میں تال میل کررہی ہے۔ ایف جی آئی اور ریاستی ایجنسیاں پہلے ہی مقوی بنائے گئے چاولوں کی خریداری میں مصروف ہیں اور انہوں نے سپلائی اور تقسیم کرنے کی خاطر اب تک کم و بیش 88.65 ایل ایم ٹی مقوی چاول کی خریداری کرلی ہے۔
بھارت کے معزز وزیراعظم نے 75ویں یوم آزادی  کو اپنے خطاب میں چاول کو مقوی بنانے کا اعلان کیا تھا تاکہ ملک کے ہر غریب شخص کو تغذیہ فراہم کیا جاسکے اور خواتین ، بچوں اور دودھ پلانے والی ماؤں میں تغذیہ کی کمی پر قابو پایا جاسکے۔ کیونکہ یہ ان کی ترقی میں ایک بڑی رکاوٹ ہے۔
اس سے پہلے مرکز کی سرپرستی والی ’’چاولوں کو مقوی بنانا پر عوامی نظام تقسیم کے تحت تقسیم کاری ‘‘ کی تجرباتی اسکیم کو 20-2019 سے 3 سال کی مدت کے لئے نافذ کیا گیا تھا۔ اس تجرباتی اسکیم کے تحت گیارہ ریاستوں -آندھراپردیش، گجرات، مہاراشٹر، تمل ناڈو، چھتیس گڑھ، اترپردیش، اوڈیشہ، تلنگانہ، مدھیہ پردیش، اتراکھنڈ اور جھار کھنڈ میں  کے کامیابی کے ساتھ مقوی چاول تقسیم کیا گیا ہے۔
پیٹرولیم اور قدرتی گیس کی وزارت
کمپریسڈ بایو گیس کے فوائد
ایس اے ٹی اے ٹی پہل کے تحت اب تک 35 سی بی جی / بایو گیس پلانٹس کی تشکیل
پیٹرولیم اور قدرتی کے گیس کے وزیر مملکت جناب رامیشور تیلی نے آج راجیہ سبھا میں ایک تحریری جواب میں یہ معلومات دی کہ پیٹرولیم اور قدرتی گیس کی وزارت نے سستی نقل و حمل کےلئے پائیدار متبادل پہل کاآغاز یکم اکتوبر 2018 کو کیا تھا ،جس کا مقصدمختلف کچرے/بایو ماس وسائل سے کمریسڈ بایو گیسکی پیداوار کےلئے ایک ماحولیاتی نظام تیار کرنا اور قدرتی گیس کے ساتھ اس کے استعمال کو فروغ دینا ہے ۔ ایس اے ٹی اے ٹی پہل کے تحت تیل اور گیس مارکیٹنگ کمپنیاں  ممکنہ کاروباریوں سے سی بی جی حاصل کرنے کے لیے اظہار دلچسپی  کو مدعو کر رہی ہیں۔ ایس اے ٹی اے ٹی پہل کے تحت اب تک 35 سی بی جی /بایو گیس پلانٹس شروع ہو چکے ہیں۔
اس اقدام کے تحت مختلف اہل کار جیسے اوجی ایم سی کے طویل مدتی معاہدوں کے ساتھ سی بی جی کے آف ٹیک کے لیے یقینی قیمت؛ فرٹیلائزر کنٹرول آرڈر 1985 کے تحت سی بی جی پلانٹس سے تیار کی جانے والی بائیو کھاد کو فرمینٹڈ آرگینک کھاد اور مائع فرمنٹڈ آرگینک کھاد کے طور پر شامل کرنا؛ کیس ٹو کیس کی بنیاد پر سی پی سی بی کی جانب سے ’وائٹ کیٹیگری‘ کے تحت سی بی جی پروجیکٹوں کی شمولیت؛ آر بی آئی کی طرف سے ترجیحی شعبے کے قرضے کے تحت سی بی جی پروجیکٹوں کی شمولیت؛ سی بی جی منصوبوں کی مالی اعانت کے لیے مختلف بینکوں سے قرض کی مصنوعات؛ سی بی جی سیکٹر کو فروغ دینے کے لیے فرٹیلائزر کمپنیوں وغیرہ کے ذریعے ایف او ایم کے لازمی آف ٹیک کے لیے محکمہ کھاد کو ہدایات فراہم کی گئی ہیں۔
مزید برآں، پٹرولیم اور قدرتی گیس کی وزارت نے سٹی گیس ڈسٹری بیوشن  نیٹ ورکس کے کمپریسڈ نیچرل گیس  اور پائپڈ نیچرل گیس  سیگمنٹس کے سی جی ڈی نیٹ ورک میں سی بی جی کے استعمال کو بڑھانے کے لیے سی بی جی کو سی این جی کے ساتھ ہم آہنگ کرنے کے لیے گھریلو گیس کو آپس میں ملانے کے لیے رہنما خطوط جاری کیے ہیں۔